Гондыргурт (Гондырево) интыяськемын Сибир трактлэн паллян палаз. Карозь гуртысен 107 иськем, нош волостной правлениось 7 иськем. Гуртлэн нимыз «ГОНДЫР» кыллэсь пӧрмем. Азьло гуртамы интыяськиллям вал Бадӟым–Лӧзя гуртын улисьёс, малы ке шуоно соос пӧйшураны яратӥллям. Гондыргурт пыре Сергеевской приходэ. Крестьян музъем составить каре 366 десятина. Азьло дыре 25 корка вал. Гуртын 89 пиосмурт но 92 нылкышно улӥллям, кудъёсыз крещенной вал. 4 пиосмурт но 6 нылкошно крещенной ӧй вал. Соос ваньзы чош, ог-огзылы юртыса, умой улӥллям. Гуртлэн общинаяз 4 пиосмурт муш утем, но 50 муш умортоез луэм.